pythainlp/thai-wiki-dataset-v3 huggingface dataset:
เหงียน ฟุก ลวน

เหงียน ฟุก ลวน (Nguyễn Phúc Luân, จื๋อโนม: 阮福㫻; 11 มิถุนายน ค.ศ. 1733 – 24 ตุลาคม ค.ศ. 1765) หรือ เหงียน ฮึง โต่ (Nguyễn Hưng Tổ, 阮興祖) ในเอกสารไทยเรียก องคางเบือง (Ông Khương Vương, 翁康王) เป็นบุตรของเหงียน ฟุก ควั้ต หรือองเหี่ยวหูเบือง และเป็นพระราชชนกในจักรพรรดิซา ล็อง หรือองเชียงสือ
== พระประวัติ ==
เหงียน ฟุก ลวนเป็นบุตรของเหงียน ฟุก ควั้ต (Nguyễn Phúc Khoát, 阮福濶) ในเอกสารไทยเรียก องเหี่ยวหูเบืองหรือองเฮียวฮูเวียง (Ông Hiếu Vũ Vương, 翁孝武王) ดำรงตำแหน่งเป็นจั๊วเหงียน (Chúa Nguyễn, 主阮) หรือเจ้าญวนใต้ตระกูลเหงียน ปกครองเวียดนามภาคกลางและภาคใต้จากเมืองฟู้ซวน (Phú Xuân, 富春) โดยขึ้นกับฮหว่างเด๊จากราชวงศ์เลกรุงฮานอยแต่เพียงในนามเท่านั้น เหงียน ฟุก ควั้ตหมายมั่นจะให้เหงียน ฟุก ลวนบุตรชายของตนสืบทอดตำแหน่งจั๊วเหงียนต่อไป ครั้นเมื่อเหงียน ฟุก ควั้ตถึงแก่อสัญกรรมลงใน ค.ศ. 1765 เจือง ฟุก ลวน (Trương Phúc Loan, 張福巒) หรือองกวักพอ (Ông Quốc phó, 翁國傅) ขุนนางคนหนึ่ง ได้ยกน้องชายของเหงียน ฟุก ควั้ต คือเหงียน ฟุก ถ่วน (Nguyễn Phúc Thuần, 阮福淳) หรือองเทิงกวาง (Ông Định vương, 翁定王) ขึ้นดำรงตำแหน่งจั๊วเหงียนแทนเหงียน ฟุก ลวนบุตรชายของเหงียน ฟุก ควั้ต เหงียน ฟุก ลวนจึงต้องโทษทางการเมืองถูกจองจำและเสียชีวิตในปีเดียวกัน
ศพของเขาถูกฝังที่สุสานเกอทั้ญ (ปัจจุบันอยู่ในจังหวัดเถื่อเทียนเว้) ต่อมาใน ค.ศ. 1806 เหงียน ฟุก อั๊ญได้สถาปนาพระนามแก่พระราชชนกว่า เญินมิญกั๋นเห่าควานสุโอนฮว่าเฮี้ยวคางฮหว่างเด๊ (Nhân Minh Cẩn Hậu Khoan Dụ Ôn Hòa Hiếu Khang Hoàng Đế, 仁明謹厚寬裕溫和孝康皇帝) ในสมุดพงษาวดารญวนสำนวนนายหยองออกพระนามว่า พระเจ้าเฮี้ยวคางว่างเด๊
== ทายาท ==
เหงียน ฟุก ลวน มีบุตรที่เกิดแต่ภรรยาสามคน ดังนี้
เหงียน ถิ ฮหว่าน (Nguyễn Thị Hoàn, 阮氏環) ต่อมาได้รับการสถาปนาขึ้นเป็นพระพันปีอี๊ถิญ (Ý Tĩnh Khang hoàng hậu, 懿靜康皇后) พงษาวดารญวนสำนวนนายหยองออกพระนามว่านางเหงวี่งคางว่างโหว่ มีบุตรด้วยกันสี่คน ได้แก่
* เหงียน ฟุก ด่ง (Nguyễn Phúc Đồng, 阮福晍)
* เหงียน ฟุก หง็อก ตู๊ (Nguyễn Phúc Ngọc Tú, 阮氏玉琇) เป็นหญิง ศพถูกฝังที่สุสานเทียนเถาะ
* เหงียน ฟุก อั๊ญ (Nguyễn Phúc Ánh, 阮福暎) หรือองเชียงสือ ต่อมาเสวยราชย์เป็นจักรพรรดิซา ล็อง
* เหงียน ฟุก เดี๋ยน (Nguyễn Phúc Điển, 阮福晪)
เหงียน ถิ พี่สาวของเหงียน ถิ ฮหว่าน ต่อมาได้รับการสถาปนาขึ้นเป็นพระชายาอี๊ทัน (Ý Thân Huy Gia Từ phi, 懿親徽嘉慈妃阮氏) มีบุตรด้วยกันห้าคน ได้แก่
* เหงียน ฟุก เห่า (Nguyễn Phúc Hạo, 阮福暭)
* บุตรชายไม่ปรากฏนาม (เสียชีวิตตั้งแต่เป็นทารก)
* เหงียน ฟุก มัน (Nguyễn Phúc Mân, 阮福旻) หรือองหมัน (Ông Mân, 翁旻) ถูกกบฏเต็ยเซินฆ่า
* เหงียน ฟุก หง็อก ซู (Nguyễn Phúc Ngọc Du, 阮福玉瑜) เป็นหญิง
* เหงียน ฟุก หง็อก เตวี่ยน (Nguyễn Phúc Ngọc Tuyền, 阮福玉璿) หรือองยาบา เป็นหญิง ถูกกบฏเต็ยเซินฆ่า
ต๊ง ถิ เซียน (Tống Thị Diên)
* เหงียน ฟุก หง็อก เอวี๋ยน (Nguyễn Phúc Ngọc Uyển, 阮福玉琬) เป็นหญิง
== อ้างอิง ==
เชิงอรรถ
บรรณานุกรม
ราชวงศ์เหงียน
เดอะวอยซ์ คิดส์ ไทยแลนด์ ซีซั่นที่ 6

เดอะวอยซ์ คิดส์ ไทยแลนด์ ซีซั่นที่ 6 (The Voice kids Thailand) เป็นรายการประกวดร้องเพลงสำหรับเด็กอายุ 6–14 ปีโดย บางกอกมีเดียแอนด์บรอดคาสติง หรือสถานีโทรทัศน์พีพีทีวี ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) ผลิตรายการโดย เอพีแอนด์เจ โปรดักชั่น และ บริษัท ใจอั้น จำกัด และเป็นฤดูกาลแรกที่ออกอากาศทางช่องพีพีทีวี และออกอากาศย้อนหลังทางไลน์ทีวี หลังจาก 5 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 ทั้งหมด ออกอากาศทุกวันจันทร์ เวลา 20:15 – 22:00 น. เริ่มออกอากาศครั้งแรกในวันที่ 8 เมษายน พ.ศ. 2562
== ทีม ==
– ชนะเลิศ
– รองชนะเลิศอันดับ 1
– รองชนะเลิศอันดับ 2
– ถูกคัดออกในรอบ Knockout
– ถูกคัดออกในรอบ Battle
== รอบ Blind Auditions ==
20px โค้ชกดปุ่ม
&nbsp; ผู้เข้าแข่งขันตกรอบเพราะโค้ชไม่กดปุ่ม
&nbsp; โค้ชที่ผู้เข้าแข่งขันเข้าร่วมทีมโดยอัตโนมัติ
&nbsp; โค้ชที่ผู้เข้าแข่งขันตัดสินใจเลือกเข้าทีม
=== Episode 1 (8 เมษายน 2562) ===
สัปดาห์ที่ 1 ออกอากาศเมื่อวันที่ 8 เมษายน พ.ศ. 2562
โชว์โค้ช - รางวัลแด่คนช่างฝัน
=== Episode 2 (15 เมษายน 2562) ===
สัปดาห์ที่ 2 ออกอากาศเมื่อวันที่ 15 เมษายน พ.ศ. 2562
=== Episode 3 (22 เมษายน 2562) ===
สัปดาห์ที่ 3 ออกอากาศเมื่อวันที่ 22 เมษายน พ.ศ. 2562
=== Episode 4 (29 เมษายน 2562) ===
สัปดาห์ที่ 4 ออกอากาศเมื่อวันที่ 29 เมษายน พ.ศ. 2562
=== Episode 5 (13 พฤษภาคม 2562) ===
สัปดาห์ที่ 5 ออกอากาศเมื่อวันที่ 13 พฤษภาคม พ.ศ. 2562
=== Episode 6 (20 พฤษภาคม 2562) ===
สัปดาห์ที่ 6 ออกอากาศเมื่อวันที่ 20 พฤษภาคม พ.ศ. 2562
== รอบ Battles ==
ในรอบนี้ ผู้เข้าแข่งขันจะถูกแบ่งเป็น 4 กลุ่ม กลุ่มละ 3 คน ทำการร้องเพลงเดียวกันบนเวทีและโค้ชจะเลือกผู้เข้าแข่งขัน 1 คนเพื่อเข้ารอบต่อไป
– เข้ารอบ
– ถูกคัดออก
== อ้างอิง ==
== แหล่งข้อมูลอื่น ==
แฟนเพจบนเฟซบุ๊กของ The Voice Kids Thailand
อินสตาแกรมของ The Voice Kids Thailand
ทวิตเตอร์ของ The Voice Kids Thailand
ยูทูปแชนแนลของ The Voice Kids Thailand
เว็บไซต์ The Voice Kids Thailand 
รายการโทรทัศน์ที่เริ่มออกอากาศตั้งแต่ พ.ศ. 2562
รายการโทรทัศน์ไทย
รายการโทรทัศน์ช่องพีพีทีวี
รายการประกวดร้องเพลง
6
หยาง หู่เฉิง

หยาง หู่เฉิง (26 พฤศจิกายน ค.ศ. 1893 &#x2013; 6 ตุลาคม ค.ศ. 1949) เป็นนายพลจีนในช่วงสมัยขุนศึกแห่งสาธารณรัฐจีนและนายพลแห่งก๊กมินตั๋งในช่วงสงครามกลางเมืองจีน
หยาง หู่เฉิงได้เข้าร่วมการปฏิวัติซินไฮ่ในวัยหนุ่มของเขาและกลายเป็นขุนศึกที่เป็นที่นิยมของมณฑลส่านซี ในปี ค.ศ. 1926 หลังความพ่ายแพ้ของ  Feng Yuxiang และ Yan Xishan ในสงครามที่ราบภาคกลาง ในปี ค.ศ. 1930 หยางเป็นพันธมิตรกับพรรคก๊กมินตั๋งแห่งสาธารณรัฐจีน ดังนั้นจึงกลายเป็นผู้บัญชาการแห่งกองทัพตะวันตกเหนือของก๊กมินตั๋ง คำสั่งในการทำลายล้างพรรคคอมมิวนิสต์จีน(CPC) ที่เพิ่งก่อตั้งขึ้นมาใหม่ ซึ่งตั้งฐานที่มั่นที่หยานอัน กับจาง เสวียเหลียง แห่งกองทัพตะวันออกเหนือในปี ค.ศ. 1935 ทั้งตัวหยางและจาง เสวียเหลียงต่างประทับใจกับความสามารถในการป้องกันและการสู้รบที่มีประสิทธิภาพของฝ่ายคอมมิวนิสต์จีน พวกเขาเชื่อมั่นโดยข้อเสนอของฝ่ายคอมมิวนิสต์ในการปกป้องประเทศจีนจากการรุกรานจีนของญี่ปุ่น
ในขณะที่ทั้งสองฝ่ายได้ยุติสงคราม ประธานพรรคก๊กมินตั๋ง เจียง ไคเชก ได้บินไปยังเมืองซีอานในต้นเดือนธันวาคมเพื่อตรวจสอบที่การรบไม่ดำเนินต่อไป ในช่วงอุบัติการณ์ซีอานที่ตามมา เนื่องจากเจียงได้ปฏิเสธข้อเสนอของฝ่ายคอมมิวนิสต์ในการเข้าร่วมในการก่อตั้งกองกำลังต่อต้านญี่ปุ่น หยางและจาง เสวียเหลียงได้ทำการจับกุม เจียง ไคเชก และกักขังเขาไว้เป็นจำเลยจนกว่าเขาจะยอมตกลงที่จะจัดตั้งพันธมิตรระหว่างพรรคก๊กมินตั๋งกับพรรคคอมมิวนิสต์จีน หลังจากที่ได้บินกลับไปที่เมืองหลวงของก๊กมินตั๋งที่หนานจิงกับเจียง ไคเชก จาง เสวียเหลียงได้ถูกจับกุมทันทีเมื่อเดินทางมาถึง ภายหลังจากนั้นก็ถูกกักบริเวณภายในบ้านนานนับห้าสิบปี ส่วนหยางก็ถูกจับกุมอย่างลับๆในเวลาต่อมา และเขาอยู่ในคุกนานกว่าสามสิบปีจนกระทั่งเจียง ไคเชกได้ออกคำสั่งให้ประหารชีวิตเขาในเดือนกันยายน ค.ศ. 1949 พร้อมกับภรรยา บุตร และเจ้าหน้าที่คนสนิทบางส่วนของเขา ไม่นานก่อนที่ฝ่ายคอมมิวนิสต์จะบุกเข้ายึดครองหนานจิง ซึ่งสงครามกลางเมืองจีนใกล้จะยุติลง สุสานผู้พลีชีพของนายพล หยาง หู่เฉิง (杨虎城烈士陵园) อยู่ในเขตฉาง, ซีอาน บางส่วนของสมาชิกครอบครัวคนอื่นๆต่างได้เข้าร่วมพรรคคอมมิวนิสต์จีน
==อ้างอิง==
ทหารชาวจีน
แคทเลน แอ็กซ์

แคทเลน แอ็กซ์ (เกิดเมื่อวันที่ 15 กุมภาพันธ์ ค.ศ. 1993) สูง 164 เซนติเมตร เป็นนักแฮนด์บอลในตำแหน่งปีกขวาชาวฟินแลนด์ ตั้งแต่ปี ค.ศ. 2009 โดยเล่นให้กับสโมสรทีมชาติฟินแลนด์
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2536
นักกีฬาชาวฟินแลนด์
บุคคลจากเฮลซิงกิ
ดานี ไบเจนส์

ดานี ไบเจนส์ (เกิดเมื่อวันที่ 5 พฤษภาคม ค.ศ. 1998 สูง 182 เซนติเมตร) เป็นนักแฮนด์บอลชาวเนเธอร์แลนด์ ตำแหน่งหลังกลาง หมายเลข 77 ปัจจุบันเล่นให้กับสโมสรทีมชาติเนเธอร์แลนด์ คลับทีบีวี เลมโก
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2541
อัสติน

อัสติน (อังกฤษ:ASTIN;เกาหลี:아스틴) เป็นกลุ่มบอยแบนด์เกาหลีใต้ ภายใต้สังกัด คิงท็อปเอนเตอร์เทนเมนต์ เปิดตัวครั้งแรกเมื่อวันที่ 7 มีนาคม 2019 พร้อมอัลบั้ม “Mirror Mirror” ปัจจุบันประกอบด้วยสมาชิก 7 คนคือ จินกยู, ซึงจุน, ฮงอิล, จองฮุน, มีร์, เยรัม และ ฮย็องซอก
==ประวัติ==
== สมาชิก ==
==ผลงาน==
==อ้างอิง==
ไดจิ (ศักราช)

ไดจิ  ศักราชของญี่ปุ่น (年号, nengō,, lit. "นามปี") ที่มาหลัง เท็นจิ และมาก่อน เท็นโช. ยุคนี้ เริ่มต้นจาก มกราคม ค.ศ. 1126 ถึง มกราคม ค.ศ. 1131. จักรพรรดิผู้ครองราชย์คือ จักรพรรดิซูโตกุ (崇徳天皇)
== เปลี่ยนปีศักราช ==
25 มกราคม ค.ศ. 1126 (วันที่ 1 เดือน 1 ปี เท็นจิ ที่ 3) ไดจิ กันเน็น (大治元年) : นามศักราชได้มีการเลือกและประกาศออกมาให้สาธารณชนได้รับทราบ ศักราชเก่าสิ้นสุดและเริ่มต้นศักราชใหม่เมื่อวันที่ 22 เดือน 1 ปี เท็นจิ ที่ 3
15 กุมภาพันธ์ ค.ศ. 1126 (วันที่ 22 เดือน 1 ปี เท็นจิ ที่ 3) : ศักราชไดจิได้บังคับใช้อย่างเป็นทางการ
== เหตุการณ์ในศักราชไดจิ ==
== ตารางเทียบศักราช ==
== อ้างอิง ==
ศักราชญี่ปุ่น
ยัง ฮย็อน-ซ็อก

ยัง ฮย็อน-ซ็อก (; เกิด 9 มกราคม ค.ศ. 1970)เป็นนักร้อง ผู้บริหารเพลง โปรดิวเซอร์เพลงชาวเกาหลีใต้ เขามีชื่อเสียงจากการเป็นสมาชิกของวงซอแทจีแอนด์บอยส์ หลังจากที่วงถูกยุบ เขาก่อตั้งและเป็นซีอีโอของวายจีเอนเตอร์เทนเมนต์ หนึ่งในบริษัทค่ายเพลงที่ใหญ่ที่สุดของเกาหลีใต้
==วายจีเอนเตอร์เทนเมนต์==
ในปี ค.ศ. 1996 เขาก่อตั้งวายจีเอนเตอร์เทนเมนต์ขึ้น และออกจำหน่ายอัลบั้มเดี่ยวครั้งแรกของเขา ซึ่งเป็นเพลงที่แต่งโดยซอ แทจี นับเป็นการร่วมงานกันครั้งแรกของพวกเขานับตั้งแต่การยุบกลุ่ม ยัง ฮย็อน-ซ็อกได้สร้างศิลปินที่ประสบความสำเร็จอย่างสูงมากมายในบริษัทของเขา เช่น จีนูฌอน, วันไทม์, เซเวน, บิกแบง, ทูเอนีวัน, วินเนอร์, ไอคอน, ทาโบล, อีพิกไฮ, แบล็กพิงก์, ไซ (นักร้อง) และ เทรเชอร์
==ชีวิตส่วนตัว==
ในเดือนมีนาคม ค.ศ. 2010 ยังได้เปิดเผยว่ากำลังคบหากับอดีตสมาชิก สวิ.ที อี อึน-จู ผู้ซึ่งอายุน้อยกว่ายัง 12 ปี เป็นเวลา 9 ปี อี อึน-จู ให้กำเนิดลูกคนแรกเมื่อวันที่ 5 สิงหาคม ค.ศ. 2010 ชื่อว่า ยัง ยู-จิน ต่อมาในปี ค.ศ. 2012 ยัง ฮย็อน-ซ็อกได้ประกาศผ่านรายการเคป็อปสตาร์ว่า มีลูกคนที่สอง ชื่อ ยัง ซึง-ฮย็อน
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
นักร้องชายชาวเกาหลีใต้
คริสต์ศาสนิกชนนิกายโรมันคาทอลิกชาวเกาหลีใต้
แร็ปเปอร์ชายชาวเกาหลีใต้
ติเย

ติเย (มีพระชนม์ชีพระหว่าง 1398  – 1338 ปีก่อนคริสตกาล, หรืออาจะเรียกว่า เทีย, ติย์ และ ติยิ) เป็นธิดาของข้าราชสำนักนามว่า ยูยา กับภริยานามว่า ทจูยู พระองค์ได้รับตำแหน่งเป็นพระมเหสีในฟาโรห์อเมนโฮเทปที่ 3 พระองค์เป็นพระราชมารดาของฟาโรห์อาเคนาเตน และเป็นพระอัยยิกาของฟาโรห์ทุตอังค์อามุน มัมมี่ของพระองค์ได้รับฉายาว่า "สตรีผู้สูงวัย" ซึ่งค้นพบในหลุมฝังพระศพของฟาโรห์อเมนโฮเทปที่ 2 (KV35) ในปีค.ศ. 2010
== ครอบครัวและพระชนม์ชีพในวัยเยาว์ ==
บิดาของพระองค์ มิได้เป็นเชื้อพระวงศ์ แต่เป็นผู้ครอบครองที่ดินอันมั่งคั่งในเมืองอัคมิมที่อียิปต์บน ที่ซึ่งทำหน้าที่เป็นนักบวช ผู็ควบคุมดูแลฝูงวัว หรือผู้บัญชาการรถม้าศึก มารดาของพระองค์มีส่วนร่วมทางด้านศาสนา โดยมีหน้าที่เป็นผู้ขับร้องเพลงแห่งเทพีฮาธอร์ ผู้นำแห่งความบันเทิงแห่งเทพอามุนและมิน.. ซึ่งแสดงให้เห็นว่าพระมารดาของพระองค์นั้นเป็นสมาชิกเชื้อพระวงศ์
นักไอยคุปต์วิทยา ได้สันนิษฐานว่า บิดาของพระองค์นั้นเป็นคนต่างชาติ ซึ่งดูจากคุณสมบัติของมัมมี่และการเรียกชื่อที่แตกต่างจากชาวอียิปต์ทั่วไป และบางส่วนก็สันนิษฐานว่า การเมืองและความเชื่อทางศาสนาที่ผิดแปลกไปของพระองค์ อาจจะมีสาเหตุจากไม่ใช่แค่เพียงมีตำแหน่งที่มั่นคงแล้ว แต่อาจะมีเชื้อสายต่างชาติด้วย
พระองค์อาจจะมีพระอนุชาหรือพระเชษฐานามว่า อาเนน ผู้นำศาสนาแห่งอามุน, ไอย์ ผู้ขึ้นครองราชย์ต่อจากฟาโรห์ทุตอังค์อามุน ซึ่งเหมือนฟาโรห์หลังจาการสิ้นพระชนม์ของทุตอังค์อามุน ที่เชื่อว่าอาจจะเป็นพระอนุชาหรือพระเชษฐาของพระองค์อีกด้วย แม้ว่าจะไม่มีวันที่ชัดเจนและหลักฐานที่จะเชื่อมโยงระทั้งสองได้ โดยนักไอยคุปต์วิทยาสันนิษฐาว่า ไอย์มีต้นกำเนิดมาจากอัคมิม เพราะจากการสร้างวิหารเพื่อุทิศแด่เทพมิน ซึ่งเป็นเทพประจำท้องถิ่น และการรับตำแหน่งส่วนใหญ๋ของยูยา บิดาของพระองค์
พระนางติเยได้อภิเษกสมรสกับฟาโรห์อเมนโฮเทปที่ 3 ในปีที่ 2 แห่งการครองราชย์ ซึ่งฟาโรห์อเมนโฮเทปที่ 3 ประสูติพระมเหสีแต่รองของพระราชบิดาฟาโรห์ทุตโมสที่ 4 และต้องการที่จะผูกสัมพันธ์ระหว่างเชื้อพระวงศ์ให้แน่นแฟ้นมากยิ่งขึ้น และดูเหมือนว่าพระองค์ได้ขึ้นครองราชย์เมื่อมีพระชนม์น้อยอยู่อาจจะประมาณ 6 ถึง 12 ปี ซึ่งทั้งสองพระองค์มีพระราชโอรสและพระราชธิดาอย่างน้อย 7 พระองค์ หรือมากกว่า ดังนี้
ซิทอามุน – พระราชธิดาพระองค์โต ผู้ซึ่งได้รับแต่งตั้งให้เป็นพระมเหสีในปีที่ 30 แห่งการครองราชย์ของพระราชบิดาของพระองค์
ไอเซท – อาจจะได้รับแต่งตั้งให้เป็นพระมเหสีในพระราชบิดาของพระองค์
เฮนุตทาเนบ – ไม่ทราบถึงการแต่งตั้งให้เป็นพระมเหสี แม้ว่าพระนามของพระองค์จะปรากฏในคาร์ทูธเพียงอย่างเดียว
เนเบตา – บางครั้งคิดว่าพระองค์ทรงเปลี่ยนพระนามเป็น บาเคตอาเตน ในรัชสมัยของฟาโรห์อาเคนาเตน พระอนุชาของพระองค์
ทุตโมส – มกุฎราชกุมารและนักบวชชั้นสูงแห่งเทพพทาห์ ซึ่งสิ้นพระชนม์ในรัชสมัยของพระราชบิดา
อเมนโฮเทปที่ 4/อาเคนาเตน – ผู้ขึ้นครองราชย์ต่อจากพระราชบิดา เป็นพระสวามีของพระนางเนเฟอร์ติติและพระราชบิดาของเจ้าหญิงอังค์เซนอามุน ผู้ซึ่งอภิเษกสมรสกับฟาโรห์ทุตอังค์อามุน
สเมงค์คาเร – ตามประเพณีที่เห็นว่าเป็นหนึ่งในผู้ขึ้นครองราชย์ต่อจากฟาโรห์อาเคนาเตน
สตรีผู้อ่อนเยาว์ จาก เควี 35 – เป็นพระราชธิดาของฟาโรห์อเมนโฮเทปที่ 3 กับพระนางติเย ซึ่งเป็นพระราชมารดาของฟาโหร์ทุตอังค์อามุน
เบเคตอาเตน – บางส่วนคิดว่าเป็นพระราชธิดาของพระนางติเย
== อ้างอิง ==
วัดเฉลิมพระเกียรติวรวิหาร

วัดเฉลิมพระเกียรติวรวิหาร เป็นพระอารามหลวงชั้นโท ชนิดวรวิหาร ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี ถือเป็นวัดเก่าแก่ที่มีอายุมากกว่า 160 ปี
วัดนี้จัดเป็นพระอารามหลวงชั้นโทของจังหวัด เช่นเดียวกับวัดปรมัยยิกาวาสวรวิหารบนเกาะเกร็ด สร้างขึ้นเมื่อปี 2392 ตามพระบรมราชโองการของพระบาทสมเด็จพระนั่งเกล้าเจ้าอยู่หัวที่โปรดเกล้าฯ ให้สร้างวัดแห่งนี้ขึ้นตรงที่เป็นนิวาสสถานเดิมของพระยานนทบุรีศรีมหาอุทยาน (บุญจัน) อดีตเจ้าเมืองนนทบุรี กับคุณหญิงเพ็ง ผู้เป็นพระอัยกา (ตา) และพระอัยยิกา (ยาย) ของพระองค์เพื่อเฉลิมพระเกียรติสมเด็จพระศรีสุลาลัย (เจ้าจอมมารดาเรียมในพระบาทสมเด็จพระพุทธเลิศหล้านภาลัย) ผู้เป็นพระราชมารดา โดยพระราชทานนามว่า "วัดเฉลิมพระเกียรติ" ตั้งแต่ยังสร้างไม่เสร็จ การก่อสร้างไม่แล้วเสร็จในรัชสมัยนี้เนื่องจากพระองค์เสด็จสวรรคตเสียก่อนเมื่อวันที่ 2 เมษายน 2394
สิ่งสำคัญภายในวัดคือพระบรมราชานุสาวรีย์พระบาทสมเด็จพระนั่งเกล้าเจ้าอยู่หัวซึ่งประดิษฐานอยู่ริมฝั่งแม่น้ำเจ้าพระยาบริเวณใกล้กับท่าน้ำของวัดนอกจากนี้ยังมีกำแพงแก้วล้อมรอบพระอุโบสถที่ทำเป็นกำแพงป้อมค่ายแห่งเดียวในประเทศไทย จึงทำให้วัดแห่งนี้ถูกใช้เป็นสถานที่ถ่ายทำละครแนวย้อนยุคหลายเรื่อง
เมื่อวันเสาร์ที่ 6 เมษายน พ.ศ. 2562 ทางจังหวัดนนทบุรีได้กระทำพิธีพลีกรรมตักน้ำบริเวณกลางแม่น้ำเจ้าพระยาหน้าวัดเฉลิมพระเกียรติเพื่อนำไปใช้เป็นน้ำอภิเษกเนื่องในพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว เพราะถือว่าแม่น้ำเจ้าพระยาบริเวณหน้าวัดเฉลิมพระเกียรติเป็นแหล่งน้ำศักดิ์สิทธิ์เพียงแห่งเดียวของจังหวัด
== อ้างอิง ==
พระอารามหลวงชั้นโท ชนิดวรวิหาร
เฉลิมพระเกียรติวรวิหาร
โบราณสถานในจังหวัดนนทบุรี
สิ่งก่อสร้างริมแม่น้ำเจ้าพระยา
จิลูเคปา

จิลูเคปา, หรืออาจจะเรียกว่า คิลู - เฮปา ในภาษาเฮอร์เรียน ในภาษาอียิปต์โบราณเรียกพระองค์ว่า เคอร์จิปา (ช่วงต้นคริสตศตวรรษที่ 14 ก่อนคริสตกาล) พระองค์เป็นพระราชธิดาของกษัตริย์ซัตตาร์นาที่ 2 กษัตริย์แห่งไมตานนี และเป็นพระขนิษฐาของธุซรัตตา (ต่อมาคือกษัตริย์แห่งไมตานนี), บิเรีย-วาซา และ อาร์ตาซูมารา
== ชีวประวัติ ==
ด้วยเหตุผลทางการเมือง พระองค์ถูกส่งไปยังอียิปต์เพื่ออภิเษกสมรสกับฟาโรห์อเมนโฮเทปที่ 3 ฟาโรห์แห่งอียิปต์โบราณได้ทำตัวสคารับ เพื่อการเฉลิมฉลองการอภิเษกสมรสของพระองค์กับอเมนโฮเทปที่ 3 ในปีที่ 10 แห่งการครองราชย์ (ค.ศ. 1378 – 1376 ก่อนคริสตศักราช) ที่ซึ่งบันทึกไว้ว่าพระองค์มีนางกำนัลติดตามจำนวน 317 คนจากราชสำนักไมตานนี พระองค์อยู่ในฐานะของ "พระมเหสีรอง" หมายความว่าพระองค์เป็นพระมเหสีรองของอเมนโฮเทปที่ 3 กับพระนางติเย
อีก 26 ปีต่อมา ทาดูเคปา พระนัดดาของพระองค์เข้ามาอภิเษกสมรสกับอเมนโฮเทปที่ 3
== อ้างอิง ==
หลี่ ฮุ่ยชือ

หลี่ ฮุ่ยชือ หรือ เหลย์ ไหว่ สี่ ในภาษาจีนกวางตุ้ง (; 12 พฤษภาคม ค.ศ. 1987 —) เป็นนักกีฬาจักรยานอาชีพชาวฮ่องกง เธอเป็นนักจักรยานประเภทสปรินเตอร์
เธอได้เข้าร่วมในการแข่งขันกีฬาโอลิมปิกฤดูร้อนสองครั้งโดยได้รับเหรียญทองแดงในประเภทเคริน ในโอลิมปิกฤดูร้อน 2012 ที่ลอนดอน สหราชอาณาจักร และในโอลิมปิกฤดูร้อน 2016 ที่รีโอเดจาเนโร ประเทศบราซิล เธอทำผลงานได้เป็นอันดับที่ 6 ในประเภทสปรินต์ และอันดับที่ 7 ในประเภทเคริน
ในการแข่งขันจักรยานลู่ชิงแชมป์โลกปี ค.ศ. 2013 เธอได้รับเหรียญทองประเภทไทม์ไทรอัล 500 เมตร และเหรียญทองแดงประเภทสปรินต์ ในปี ค.ศ. 2016 เธอได้รับเหรียญเงินในประเภทไทม์ไทรอัล 500 เมตรอีกครั้ง และในปี ค.ศ. 2019 เธอได้รับสองเหรียญทองในประเภทสปรินต์และเคริน
== เกียรติประวัติ ==
2009
จักรยานถนนชิงแชมป์เอเชีย
:อันดับที่ 2  ไทม์ไทรอัล 500 เมตร
2010
เอเชียนเกมส์
:อันดับที่ 1   ไทม์ไทรอัล 500 เมตร
:อันดับที่ 3  สปรินต์
จักรยานถนนชิงแชมป์เอเชีย
:อันดับที่ 2  ไทม์ไทรอัล 500 เมตร
:อันดับที่ 3  สปรินต์
:อันดับที่ 3  ทีมสปรินต์
2011
จักรยานถนนชิงแชมป์เอเชีย
:อันดับที่ 1  ไทม์ไทรอัล 500 เมตร
:อันดับที่ 3  สปรินต์
:อันดับที่ 3  ทีมสปรินต์
2012
โอลิมปิกฤดูร้อน
:อันดับที่ 3  เคริน
จักรยานถนนชิงแชมป์เอเชีย
:อันดับที่ 1  ไทม์ไทรอัล 500 เมตร
:อันดับที่ 1  สปรินต์
:อันดับที่ 3  เคริน
2013
จักรยานลู่ชิงแชมป์โลก
:อันดับที่ 1  ไทม์ไทรอัล 500 เมตร
:อันดับที่ 3  สปรินต์
จักรยานถนนชิงแชมป์เอเชีย
:อันดับที่ 1  ไทม์ไทรอัล 500 เมตร
:อันดับที่ 1  เคริน
2014
จักรยานถนนชิงแชมป์เอเชีย
:อันดับที่ 1  เคริน
:อันดับที่ 1  ไทม์ไทรอัล 500 เมตร
:อันดับที่ 3  สปรินต์
เอเชียนเกมส์
:อันดับที่ 1  เคริน
:อันดับที่ 1  สปรินต์
2019
จักรยานลู่ชิงแชมป์โลก
:อันดับที่ 1  สปรินต์
:อันดับที่ 1  เคริน
== อ้างอิง ==
== แหล่งข้อมูลอื่น ==
นักจักรยานชาวฮ่องกง
แชมป์โลกจักรยานลู่
นักจักรยานในโอลิมปิกฤดูร้อน 2012
นักจักรยานในโอลิมปิกฤดูร้อน 2016
นักกีฬาเหรียญทองเอเชียนเกมส์ชาวฮ่องกง
นักกีฬาเหรียญเงินเอเชียนเกมส์ชาวฮ่องกง
นักกีฬาเหรียญทองแดงเอเชียนเกมส์ชาวฮ่องกง
ชลสิทธิ์ อุปนิกขิต

ชลสิทธิ์ อุปนิกขิต (; เกิด พ.ศ. 2533) เป็นนักลำดับภาพยนตร์ชาวไทย เขามักทำงานร่วมกันบ่อยครั้งกับนวพล ธำรงรัตนฤทธิ์ และผู้กำกับชาวไทยคนอื่น ๆ ผลงานเด่นของเขาคือลำดับภาพยนตร์เรื่อง Mary is happy, Mary is happy (2556), ฟรีแลนซ์..ห้ามป่วย ห้ามพัก ห้ามรักหมอ (2558) และ ฉลาดเกมส์โกง (2560) ซึ่งภาพยนตร์ดังกล่าวได้รับรางวัลรางวัลภาพยนตร์แห่งชาติ สุพรรณหงส์ สาขาลำดับภาพยอดเยี่ยม ทั้งหมด
== ผลงาน ==
==== ภาพยนตร์ ====
=== ผลงานอื่นๆ ===
==== กำกับ/เขียนบท ====
ภาพยนตร์สั้นเรื่อง "เที่ยงคืน" 1 ในหนังสั้นโครงการโตไปไม่โกง / จากค่าย GTH (ปี 2556)
ซีรีส์ Social Syndrome (โลกโซเชี่ย) ตอน 3 : HAMSTERS / จากค่าย ภาพดีทวีสุข (ปี 2561)
==== ลำดับภาพ ====
Netflix Original Series "เคว้ง" / ตำแหน่ง : Series Editor ร่วมลำดับภาพทั้ง 7 ตอน (ปี 2562)
==อ้างอิง==
==แหล่งข้อมูลอื่น==
นักลำดับภาพยนตร์ชาวไทย
บุคคลจากคณะเทคโนโลยีสารสนเทศและการสื่อสาร มหาวิทยาลัยศิลปากร
อิมโนดีกอร์ซอว์

เพลงชาติกือราเซา (ภาษาปาเปียเมนโต: Himno di Kòrsou) เป็นเพลงชาติของกือราเซา. มีบทร้องทั้งหมด 8 บท, โดยนิยมขับร้องใน 2 บทแรก (บทที่ 1 กับ 2) และ 2 บทสุดท้าย (บทที่ 7 กับ 8). เนื้อร้องบทที่ 1, ซึ่งกล่าวถึงบรรพบุรุษแห่งกือราเซา, ดินแดนหมู่เล็กในทะเลแคริเบียน.
== ประวัติ ==
ประพันธ์เนื้อร้องโดย ไฟรเออร์ชาวดัชต์ นามว่า, ไฟรเออร์ ราดูลปุส, เนื่องในวโกาสพระราชพิธีบรมราชภิเษกของสมเด็จพระราชินีนาถวิลเฮลมินา เมื่อ ค.ศ. 1898. มีชื่อที่รู้จักในกันทั่วไป อย่างไม่เป็นทางการว่า "Den Tur Nashon Nos Patria Ta Poko Konosí" ("In Every Nation Our Fatherland Is Little Known"). ในระหว่างการเฉลิมฉลอง, โรงเรียนเซ็นโยเซฟ โรงระดับประถมศึกษาท้องถิ่น, ได้มีการฝึกหัดขับร้องเพลงดังกล่าวด้วยทำนองเพลง Tyrolean ชื่อว่า Andreas-Hofer-lied.
ในช่วงทศวรรษที่ 1930 ไฟรเออร์คาร์ดินัล นูวเว็น ได้เรียบเรียงเสียง ซึ่งเป็นทำนองเพลงที่ใช้เป็นเพลงชาติ. ในหลายปีต่อมาได้มีการขับร้องเพลงดังกล่าวเนื่องวาระสำคัญของชาติ เช่น โกนิงส์ดัค (วันพระราชา หรือ วันพระราชินีนาถ), และ วันสำคัญของชาติ. คณะกรรมาธิการแห่งรัฐบาล ได้มีการประพันธ์คำร้องขึ้นใหม่ ก่อนการประกาศใช้เพลงชาติกือราเซาอย่างเป็นทางการ เมื่อ ค.ศ. 1978. The assumed belittlement of the Island by the Title and the first phrase one of the motifs for the adaptation ordered by the insular government. The website of the insular government of Curaçao cites Guillermo Rosario, Mae Henriquez, Enrique Muller, and Betty Doran as the writers of the anthem's lyrics.
== การขับร้อง ==
รัฐบาลกือราเซา ได้มีการออกข้อบังคับการบรรเลงเพลงชาติ เมื่องวันที่ 18 มิถุนายน ค.ศ. 2003. โดยนิยมขับร้องใน 2 บทแรก (บทที่ 1 กับ 2) และ 2 บทสุดท้าย (บทที่ 7 กับ 8). เพลงฉบับพิธีการ เนื้อร้องมีทั้งหมด 8 บท การขับร้องดังกล่าวเนื่องวาระสำคัญของชาติดังนี้:
ผู้ว่าราชการแห่งกือราเซา, รักษาการณ์ผู้ว่าการ หรือ คณะรัฐมนตรี เป็นประธานในงานรัฐพิธี
งานพระราชพิธี ที่เกี่ยวข้องกับพระมหากษัตริย์ หรือ รัฐพิธีที่รัฐบาลจัดขึ้น และ การเฉลิมฉลองในวาระสำคัญของชาติ,
การเชิญธงชาติกือราเซา หรือ การแข่งขันกีฬานานาชาติที่กือราเซาเข้าร่วมการแข่งขัน.
สถานีวิทยุและโทรทัศน์ทุกช่องของกือราเซา ต้องบรรเลงเพลงชาติในช่วงเข้าสู่วันปีใหม่ของทุกๆปี และ ช่วงเวลาเปิด และ ปิดสถานีของทุกวัน. อนึ่ง สถานีวิทยุจะทำการบรรเลงเพลงชาติ ในเวลาเที่ยงวัน.
== บทร้อง ==
¹ คำว่า "yu di Kòrsou" ในภาษาปาเปียเมนโต หมายถึง "ลูกหลานของกือราเซา", สื่อถึง เดมะนิมประชากรที่เกิดบนกือราเซา.
== ดูเพิ่ม ==
ธงชาติกือราเซา
ตราแผ่นดินของกือราเซา
== อ้างอิง ==
== บรรณานุกรม ==
เพลงชาติประเทศทวีปอเมริกาเหนือ
สัญลักษณ์ของประเทศกือราเซา
เพลงภาษาปาเปียเมนโต
เพลงภาษาดัตช์
เพลงชาติเนเธอร์แลนด์
เอก สุขิโต

พันตำรวจตรี เอก สุขิโต (27 สิงหาคม พ.ศ. 2527 – 26 ตุลาคม พ.ศ. 2552) หรือ ผู้หมวดเอก เป็นผู้บังคับหมวดกองกำกับการตำรวจตระเวนชายแดนที่ 44 (ฝ่ายการข่าว) จังหวัดยะลา ซึ่งเสียชีวิตจากการปฏิบัติหน้าที่ ในเหตุการณ์ความไม่สงบในชายแดนภาคใต้ของประเทศไทย
การปฏิบัติหน้าที่ของเขา นับเป็นหนึ่งในวีรกรรมที่จดจำของวงการตำรวจไทย รวมถึงเป็นแรงบันดาลใจในการสร้างนวนิยายของ ณ เสนา อรุโณทัย
== ประวัติ ==
เอก สุขิโต เกิดวันที่ 27 สิงหาคม พ.ศ. 2527 สำเร็จการศึกษาจากโรงเรียนพิษณุโลกพิทยาคม เป็นนักเรียนเตรียมทหารรุ่นที่ 45 และสำเร็จการศึกษาจากโรงเรียนนายร้อยตำรวจรุ่นที่ 61 จากนั้น เขาได้รับราชการที่จังหวัดชายแดนภาคใต้เป็นเวลากว่า 2 ปี รวมถึงสำเร็จหลักสูตรทำลายวัตถุระเบิด หรืออีโอดี
และเอก สุขิโต เป็นหัวหน้าการข่าว สังกัดตำรวจตระเวนชายแดนที่ 44 จังหวัดยะลา
== ชีวิตส่วนตัว ==
เอก สุขิโต เป็นบุตรชายของพันตำรวจโท เรวัฒน์ สุขิโต (บิดา) และประภาพรรณ สุขิโต (มารดา) เขามีพี่สาวหนึ่งคนคือหทัยชนก สุขิโต
== การเสียชีวิต ==
{|class="toccolours" style="float: right; margin-left: 1em; margin-right: 2em; font-size: 85%; background:#c6dbf7; color:black; width:20em; max-width: 40%;" cellspacing="5"
|style="text-align: left;"| "ผมอยากให้ลูกน้องมีเสื้อเกราะพวกเขาจะได้มั่นใจเวลาปิดล้อมพี่ไม่ต้องห่วงผม"
|-
|style="text-align: left;"| —คำพูดของ ร้อยตำรวจโท เอก สุขิโต(หลังถอดเสื้อเกราะของตนให้ลูกน้องใส่)
|}
จากความไม่สงบในชายแดนภาคใต้ของประเทศไทย ในวันที่ 26 ตุลาคม พ.ศ. 2552 พลตำรวจโท พีระ พุ่มพิเชฏฐ์ ผู้บัญชาการศูนย์ปฏิบัติการตำรวจจังหวัดชายแดนภาคใต้ พร้อมกำลังตำรวจ, ทหาร และฝ่ายปกครอง ได้เข้าปิดล้อมบ้านไม่มีเลขที่ ณ อำเภอยะรัง จังหวัดปัตตานี เพื่อติดตามจับกุมคนร้ายรายสำคัญ ทว่า คนร้ายเกิดไหวตัว กระโดดออกจากบ้านพร้อมใช้อาวุธปืนยิงปะทะกันประมาณ 20 นาที ก่อนที่จะกระโดดลงคลอง แล้วหายไป
ขณะเดียวกัน เอก สุขิโต ได้นำกำลังไปดักที่คลองฝั่งตรงข้ามที่คนร้ายกระโดด ซึ่งเป็นพื้นที่อำเภอแม่ลาน จังหวัดปัตตานี โดยข้อมูลจากรายการ"ใต้ฟ้าเดียวกัน" ของวอยซ์ทีวี เผยว่า พื้นที่ดังกล่าวมีต้นอ้อขึ้นอยู่หนาแน่น ผู้บัญชาการเหตุการณ์จึงสั่งการให้ใช้สุนัขสงครามดมกลิ่น รวมถึงเฮลิคอปเตอร์บินวน โดยเอกอาสาใช้สัญญาณควัน แต่ไม่เป็นผล เขาจึงใช้ไฟฉายส่องนำทางและมีโล่กันกระสุนเดินนำ แต่พื้นที่ดังกล่าวเป็นโคลนเลนและมีต้นอ้อหนาแน่น ทำให้ไม่สามารถใช้โล่กันกระสุนได้
กระทั่งมีการยิงปะทะกันนานกว่า 10 นาที ซึ่งเอก สุขิโต ถูกยิงกระสุนเข้าหน้าอกจนเสียชีวิต ส่วนฝ่ายก่อการร้ายเสียชีวิต 1 ราย โดยเจ้าหน้าที่ยึดอาวุธปืน 9 มม. ได้ 1 กระบอก
== ผลที่ตามมา ==
จากการเสียชีวิตของเอก สุขิโต ทางสำนักงานตำรวจแห่งชาติได้มอบเงินฌาปนกิจสงเคราะห์จำนวน 5 แสนบาท รวมถึงเพิ่มชั้นยศให้ 9 ชั้น และมีการนำศพมาทำพิธีทางศาสนา ที่วัดบางบำหรุ
เรื่องราวของเขา เป็นแรงบันดาลใจแก่ ณ เสนา อรุโณทัย ในการประพันธ์นวนิยาย มากกว่ารัก...จากวีรบุรุษยะลา ซึ่งเป็นเรื่องราวความรักระหว่างตำรวจตระเวนชายแดนปฏิบัติหน้าที่ในสามจังหวัดชายแดนภาคใต้ กับลูกสาวประธานบริษัทญี่ปุ่น
== รางวัลที่ได้รับ ==
รางวัลจักรดาวสดุดีประจำปี 2553
== อ้างอิง ==
ตำรวจชาวไทย
ตำรวจตระเวนชายแดน
บุคคลจากโรงเรียนพิษณุโลกพิทยาคม
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ
ผู้ทำลายล้างวัตถุระเบิด
เสียชีวิตจากอาวุธปืน
เสียชีวิตจากความไม่สงบในชายแดนภาคใต้ของประเทศไทย
พุทธศาสนิกชนชาวไทย
บุคคลจากจังหวัดพิษณุโลก
บุคคลจากอำเภอสามพราน
ทางหลวงแผ่นดินหมายเลข 3199

ทางหลวงแผ่นดินหมายเลข 3199 สายแก่งเสี้ยน-ศรีสวัสดิ์ เป็นทางหลวงแผ่นดินในจังหวัดกาญจนบุรี เริ่มต้นจากสี่แยกแก่งเสี้ยน จุดตัดกับทางหลวงแผ่นดินหมายเลข 323(ถนนแสงชูโต) และทางหลวงแผ่นดินหมายเลข 367(ทางเลี่ยงเมืองกาญจนบุรี) เป็นถนนขนาด 4 ช่องจราจร ผ่านทางหลวงแผ่นดินหมายเลข 3086 และทางหลวงแผ่นดินหมายเลข 3500 ที่สี่แยกลาดหญ้า ผ่านค่ายฝึกเขาชนไก่ จากนั้นลดเหลือ 2 ช่องจราจร ผ่านทางหลวงแผ่นดินหมายเลข 3457 บริเวณวัดเขื่อนท่าทุ่งนาประชาสรรค์ ผ่านเขื่อนท่าทุ่งนา (ช่วงทางหลวงแผ่นดินหมายเลข 3457 ถึงทางเข้าเขื่อนท่าทุ่งนามีขนาด 4 ช่องจราจร) เข้าเขตอำเภอศรีสวัสดิ์ ผ่านทางเข้าเขื่อนศรีนครินทร์และน้ำตกเอราวัณ ไปจนถึงกิโลเมตรที่ 88(ทางเข้าหน่วยพิทักษ์ป่าแม่ละมุ่น) จะเลี้ยวขวาแล้ววิ่งเลียบอ่างเก็บน้ำเขื่อนศรีนครินทร์ ข้ามห้วยแม่ปลาสร้อย ผ่านหน่วยพิทักษ์ป่าห้วยแม่ปลาสร้อย ทั้งนี้ เส้นทางเลียบอ่างเก็บน้ำในช่วงนี้เป็นเส้นทางที่มีการจราจรน้อย เนื่องจากยานพานะส่วนใหญ่จะลงแพขนานยนต์เพื่อข้ามอ่างเก็บน้ำไปยังอำเภอศรีสวัสดิ์ เส้นทางช่วงนี้จึงมีลักษณะที่แคบและชำรุดทรุดโทรม สิ้นสุดเส้นทางบริเวณโรงเรียนบ้านดงเสลา โดยมีถนนที่ตรงต่อไปคือทางหลวงชนบท กจ.4041 รวมระยะทาง 117.251 กิโลเมตร
== สถานที่สำคัญที่ผ่าน ==
เขาชนไก่
เขตรักษาพันธุ์สัตว์ป่าสลักพระ
เขื่อนท่าทุ่งนา
ศูนย์ศึกษาธรรมชาติและสัตว์ป่าเขาน้ำพุ
เขื่อนศรีนครินทร์
น้ำตกเอราวัณ
โรงพยาบาลท่ากระดาน
สำนักงานหน่วยพิทักษ์ป่าแม่ละมุ่น
หน่วยพิทักษ์ป่าห้วยแม่ปลาสร้อย
ที่ว่าการอำเภอศรีสวัสดิ์
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
ปูราตามันอายุน

ปูราตามันอายุน คือหมู่โบสถ์พราหมณ์แบบบาหลีและสวนบาหลีที่ตั้งอยู่ในเมิงวี อำเภอบาดุง จังหวัดบาหลี ประเทศอินโดนีเซีย แฮ็งก์ สคึลเตอ นอร์ดโฮลต์ เคยระบุไว้ในหนังสือ เนอการาเมิงวี (Negara Mengwi) ของเขาว่า ปูราตามันอายุนได้รับการบูรณะใน ค.ศ. 1750 โดยสถาปนิกชื่อว่า โฮบิน โฮ (Hobin Ho) สวนบาหลีนี้ถือเป็นตัวอย่างสำคัญของการจัดสวนแบบบาหลีและเคยปรากฏในรายการ อะราวนด์เดอะเวิลด์อินเอตีการ์เดินส์
== อ้างอิง ==
ตามันอายุน